Kollenkyymi

Kollenkyymi (engl. collenchyma) on kasveissa olevaa tukisolukkoa, jonka solut ovat eläviä. Kollenkyymi on tyypillistä tukisolukkoa etenkin nuorissa ja kasvavissa kasvinosissa, mutta sitä voi kuitenkin esiintyä kasvista riippuen vaihtelevia määriä eri osissa täysikokoistakin kasvia. Kollenkyymisolut kehittyvät tavallisista parenkyymisoluista syntetisoimalla soluseiniinsä parenkyymisolukon soluja enemmän selluloosaa ja pektiiniä. Kollenkyymin solujen soluseinät ovat paksuuntuneet usein epätasaisesti, minkä myötä kollenkyymisolut voi tunnistaa mikroskooppileikkeestä. Kollenkyymistä erotetaan solujen muodon ja soluseinän paksuuntumisen perusteella eri tyyppejä, kuten soppikollenkyymi ja laguunikollenkyymi.

Katso myös 
 tukisolukko
 sklerenkyymi

Lähteet

Aiheesta muualla 

Kasvisolukot